|  |
| --- |
| **všetkým záujemcom** |
|  |
| Váš list číslo/ zo dňa | Naše číslo | Vybavuje/ linka | Bratislava |
|   | *S15212-2025-OZZ-23/ Z022338-2025* | *Mgr. Fedor Ščitov/ kl.253* | *26.3.2025* |

Vec

**Žiadosť o vysvetlenie súťažných podkladov – odpoveď verejného obstarávateľa č. 4**

Ministerstvo zdravotníctva Slovenskej republiky, Limbová 2, 837 52 Bratislava, IČO: 00 165 565 (ďalej len „MZ SR“ alebo „verejný obstarávateľ“) ako verejný obstarávateľ podľa § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vyhlásil verejné obstarávanie postupom zadávania užšej súťaže realizovanej ako dynamický nákupný systém (DNS) podľa § 58 až 61 zákona o verejnom obstarávaní na predmet **„Zdravotnícky spotrebný materiál - DNS“**, ktorého Oznámenie o vyhlásení verejného obstarávania bolo zverejnené v Úradnom vestníku EÚ č. S 38/2025 pod č. ozn. 121097-2025 dňa 24.2.2025 a vo Vestníku verejného obstarávania č. 39/2025 zo dňa 25.2.2025 pod značkou 4000–MUT.

Na základe žiadostí záujemcov o vysvetlenie súťažných podkladov doručených verejnému obstarávateľovi prostredníctvom systému JOSEPHINE, Vám v zmysle § 48 zákona o verejnom obstarávaní predkladáme nasledovné vysvetlenie súťažných podkladov.

Poznámka: text podfarbený sivou farbou už bol zverejnený v predchádzajúcich dokumentoch k danému verejnému obstarávaniu a je uvedený dodatočne s cieľom dodržania poradového čísla novo doručených otázok.

**OTÁZKA č. 1:**

Dobrý deň,

rád by som požiadal obstarávateľa o informáciu, či bude medzi dokumenty k DNS doplnený aj vzor Žiadosti o zaradenie do DNS. Medzi zverejnenými dokumentmi takáto žiadosť chýba. Ďakujem.

***ODPOVEĎ na OTÁZKU č. 1:***

***Verejný obstarávateľ nebude dopĺňať ďalšiu požiadavku k dokumentom potrebným na vypracovanie žiadosti o účasť uvedených v bode 11 Súťažných podkladov, ktorá by sa týkala doplnenia prípadného vzoru obsahu žiadosti o účasť, resp. žiadosti o registráciu do DNS, resp. žiadosti o zaradenie do DNS alebo podobného vzoru hlavičky alebo vzoru titulného listu dokumentu/dokumentov, ktoré majú byť predložené ako žiadosť o účasť podľa bodu 11 Súťažných podkladov.***

***Verejný obstarávateľ v tejto súvislosti uvádza, že samotné zaslanie dokumentu alebo dokumentov, ktoré jednoznačne identifikujú záujemcu (napr. vyplnená príloha č. 3 Súťažných podkladov), a ktoré odkazujú na dané verejné obstarávanie (napr. vyplnená príloha č. 3 Súťažných podkladov), prostredníctvom záložky „Ponuky/žiadosti“, v profile verejného obstarávania s názvom „Zdravotnícky spotrebný materiál – DNS“ v systéme JOSEPHINE, bude verejný obstarávateľ považovať za predloženie „žiadosti o účasť“ v zmysle zákona o verejnom obstarávaní.***

***Preto samotný text, v ktorom by záujemca žiadal verejného obstarávateľa o zaradenie do DNS, nie je potrebné vyslovene uvádzať v rámci dokumentov žiadosti o účasť.***

**OTÁZKA č. 2:**

Dobrý deň,

chceli by sme si overiť, či pri zákazke „Zdravotnícky spotrebný materiál- DNS“ bude potrebné predložiť ponuku pre všetky položky uvedené v súťažných podkladoch alebo bude možné predložiť ponuku len na konkrétnu časť, a to napr. 33141112-8 Náplasti.

***ODPOVEĎ na OTÁZKU č. 2:***

***Dynamický nákupný systém (DNS) k predmetu Zdravotnícky spotrebný materiál je elektronický proces učený na obstarávanie tovaru (podľa § 58 až 61 zákona o verejnom obstarávaní). Verejný obstarávateľ predpokladá po zriadení DNS obstarávať tovar, ktorý je v súťažných podkladoch DNS opísaný zatiaľ len všeobecne identifikovaním jednotlivých druhov tovaru, s odkazom na skupiny alebo konkrétne CPV kódy. Dostatočne presná špecifikácia tovaru bude súčasťou jednotlivých výziev na predkladanie ponúk v rámci zadávania čiastkových zákaziek v zriadenom DNS.***

***Preto na základe podmienok daného postupu verejného obstarávania nie je možné pred vyhlásením konkrétnych čiastkových zákaziek, ktoré budú zadávané v zriadenom DNS s názvom Zdravotnícky spotrebný materiál – DNS, určovať, čo konkrétne bude predmetom jednotlivých čiastkových zákaziek. Požiadavky na predmet zákaziek bude verejný obstarávateľ špecifikovať až v jednotlivých výzvach na predkladanie ponúk. Verejný obstarávateľ má právo pri zadávaní každej čiastkovej zákazky v danom DNS rozhodnúť, v akom rozsahu bude požadovať tovar, na ktorý môžu záujemcovia predložiť ponuku. Pri každej čiastkovej zákazke môže ísť o rôzny rozsah druhov tovaru predmetu zákazky, ktorý bude vychádzať z aktuálnych potrieb verejného obstarávateľ, a zároveň rozsah druhov tovaru bude stanovený tak, aby zabezpečil hospodársku súťaž. Zároveň v rámci každej čiastkovej zákazky v danom DNS bude záujemca povinný predkladať ponuku v rozsahu stanovenom verejným obstarávateľom.***

**OTÁZKA č. 3:**

Dobrý deň,

touto cestou žiadame verejného obstarávateľa o vysvetlenie, ako postupovať v prípade, ak už záujemca predložil Žiadosť o zaradenie do DNS. Bude postačujúce doplnenie v rámci zverejneného KORIGENDA o Prílohu č. 6 SP - Formulár FS-PP oznámenia/vyhlásenia o finančných príspevkoch v súvislosti s postupmi verejného obstarávania podľa nariadenia Európskeho parlamentu a Rady (EÚ) 2022/2560 alebo je potrebné podať novú žiadosť o zaradenie do DNS .

***ODPOVEĎ na OTÁZKU č. 3:***

***Ak záujemca predložil žiadosť o účasť, v ktorej chýba dokument alebo dokumenty (v danom prípade vyplnený Formulár FS-PP oznámenia/vyhlásenia o finančných príspevkoch v súvislosti s postupmi verejného obstarávania podľa nariadenia Európskeho parlamentu a Rady (EÚ) 2022/2560), a potrebuje dokument/dokumenty doplniť počas plynúcej lehoty na predkladanie žiadostí o účasť, by mal postupovať v súlade s bodom 13 Súťažných podkladov nasledovne:***

***Záujemca by mal postupovať podľa bodu 13.6 a 13.7 Súťažných podkladov tak, že vezme svoju pôvodnú žiadosť o účasť späť (ju odvolá, resp. „vymaže“ v systéme Josephine) a zároveň doručí novú žiadosť o účasť, ktorá bude obsahovať všetky dokumenty, vrátane predtým chýbajúceho/chýbajúcich.***

**OTÁZKA č. 4:**

Nakoľko sa v KZ odvolávate, že Dohoda bude uzavretá v súlade so zákonom č. 513/1991 Zb. Obchodného zákonníka, dovoľujeme si poukázať na ustanovenie 8339, ods. 2 tohto zákona, kde je uvedené:

„Peňažný záväzok platený prostredníctvom banky alebo prostredníctvom poštového podniku **je splnený pripísaním sumy peňažného záväzku na účet veriteľa v jeho banke** alebo vyplatením sumy peňažného záväzku veriteľovi v hotovosti, ak osobitný zákon neustanovuje inak alebo ak sa veriteľ a dlžník nedohodnú inak“.

Na základe vyššie uvedeného ustanovenia Vás žiadame o úpravu poslednej vety daného odseku 7.11., Článku VII. nasledovne:

„Faktúra sa považuje za uhradenú dňom pripísania finančných prostriedkov na bankový účet predávajúceho.“

**Bude verejný obstarávateľ akceptovať úpravu návrhu Kúpnej zmluvy v Článku VII, odsek 7.11.?**

***ODPOVEĎ na OTÁZKU č. 4:***

***Verejný obstarávateľ trvá na pôvodnom znení návrhu rámcovej dohody.***

***V súvislosti s otázkami č. 4 až 9 záujemcu verejný obstarávateľ upozorňuje na bod č. 36.1 Súťažných pokladov, ktorý znie:***

***„Uzavretá rámcová dohoda (ďalej len „rámcová dohoda“) nesmie byť v rozpore s týmito súťažnými podkladmi, výzvou na predkladanie ponúk, s ponukou predloženou úspešným uchádzačom a výsledkom elektronickej aukcie (ak sa uplatňuje). Verejný obstarávateľ si v rámci zadávania konkrétnej zákazky vyhradzuje právo upraviť návrh rámcovej dohody podľa potreby.“***

**OTÁZKA č. 5:**

**Dovoľujeme si požiadať o úpravu návrhu Kúpnej zmluvy, Článok X, odsek 10.2., kde sa píše**:

„Kupujúci je oprávnený uplatniť si zmluvnú pokutu vo výške 0,5% z ceny nedodaného tovaru s DPH za každý, aj začatý deň omeškania, najmenej však vo výške 30,- eur, v prípade, že predávajúci nedodrží zmluvne dohodnutú lehotu dodania. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.“

Pôvodne navrhovaná výška pokút (0,5 % denne) predstavuje neúmerne vysoké finančné zaťaženie, ktoré môže byť neadekvátne k reálnym škodám spôsobeným omeškaním dodávky. Vzhľadom na zabezpečenie primeranosti sankcií a na reálne obchodné riziká a férové rozdelenie zodpovednosti medzi zmluvnými stranami žiadame o úpravu zmluvných pokút nasledovne:

„Kupujúci je oprávnený uplatniť si zmluvnú pokutu vo výške 0,05% z ceny nedodaného tovaru s DPH za každý, aj začatý deň omeškania, najviac však vo výške 5% z ceny nedodaného tovaru s DPH, v prípade, že predávajúci nedodrží zmluvne dohodnutú lehotu dodania. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.

**Bude verejný obstarávateľ akceptovať úpravu návrhu Kúpnej zmluvy v Článku X, odsek 10.2.?**

***ODPOVEĎ na OTÁZKU č. 5:***

***Verejný obstarávateľ trvá na pôvodnom znení návrhu rámcovej dohody.***

**OTÁZKA č. 6:**

**Dovoľujeme si požiadať o úpravu návrhu Kúpnej zmluvy, Článok X, odsek 10.3., kde sa píše:**

„Kupujúci je oprávnený uplatniť si zmluvnú pokutu vo výške 0,5% z ceny vadného tovaru s DPH za každý, aj začatý deň omeškania, najmenej však vo výške 30,- eur, v prípade, že predávajúci nedodrží zmluvne dohodnutú lehotu na výmenu vadného tovaru podľa článku IX., bodu 9.6. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.“

Pôvodne navrhovaná výška pokút (0,5 % denne) predstavuje neúmerne vysoké finančné zaťaženie, ktoré môže byť neadekvátne k reálnym škodám spôsobeným omeškaním výmeny tovaru. Vzhľadom na zabezpečenie primeranosti sankcií a na reálne obchodné riziká a férové rozdelenie zodpovednosti medzi zmluvnými stranami žiadame o úpravu zmluvných pokút nasledovne:

„Kupujúci je oprávnený uplatniť si zmluvnú pokutu vo výške 0,05% z ceny vadného tovaru s DPH za každý, aj začatý deň omeškania, najviac však vo výške 5% z ceny nedodaného tovaru s DPH, v prípade, že predávajúci nedodrží zmluvne dohodnutú lehotu na výmenu vadného tovaru podľa článku IX., bodu 9.6. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.“

**Bude verejný obstarávateľ akceptovať úpravu návrhu Kúpnej zmluvy v Článku X, odsek 10.3.?**

***ODPOVEĎ na OTÁZKU č. 6:***

***Verejný obstarávateľ trvá na pôvodnom znení návrhu rámcovej dohody.***

**OTÁZKA č. 7:**

**Dovoľujeme si požiadať o úpravu návrhu Kúpnej zmluvy, Článok X, odsek 10.4., kde sa píše:**

„Kupujúci je oprávnený uplatniť si zmluvnú pokutu vo výške 0,5 % z ceny nedodaného tovaru s DPH za každý, aj začatý deň omeškania, najmenej však vo výške 30,- eur v prípade, že predávajúci nedodrží zmluvne dohodnutú lehotu na dodanie chýbajúceho tovaru podľa článku IX., bodu 9.8. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny nedodaného tovaru.“

Pôvodne navrhovaná výška pokút (0,5 % denne) predstavuje neúmerne vysoké finančné zaťaženie, ktoré môže byť neadekvátne k reálnym škodám spôsobeným omeškaním chýbajúceho tovaru. Vzhľadom na zabezpečenie primeranosti sankcií a na reálne obchodné riziká a férové rozdelenie zodpovednosti medzi zmluvnými stranami žiadame o úpravu zmluvných pokút nasledovne:

„Kupujúci je oprávnený uplatniť si zmluvnú pokutu vo výške 0,05 % z ceny nedodaného tovaru s DPH za každý, aj začatý deň omeškania, najviac však vo výške5 % z ceny nedodaného tovaru s DPH, v prípade, že predávajúci nedodrží zmluvne dohodnutú lehotu na dodanie chýbajúceho tovaru podľa článku IX., bodu 9.8. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny nedodaného tovaru.“

**Bude verejný obstarávateľ akceptovať úpravu návrhu Kúpnej zmluvy v Článku X, odsek 10.4.?**

***ODPOVEĎ na OTÁZKU č. 7:***

***Verejný obstarávateľ trvá na pôvodnom znení návrhu rámcovej dohody.***

**OTÁZKA č. 8:**

**Dovoľujeme si požiadať o úpravu návrhu Kúpnej zmluvy, Článok X, odsek 10.5., kde sa píše:**

„Kupujúci je oprávnený uplatniť si zmluvnú pokutu vo výške 0,5% z ceny vadného tovaru s DPH za každý, aj začatý deň omeškania, najmenej však vo výške 30,- eur, v prípade, že predávajúci nedodrží zmluvne dohodnutú lehotu na výmenu vadného tovaru podľa článku IX., bodu 9.9. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.“

Pôvodne navrhovaná výška pokút (0,5 % denne) predstavuje neúmerne vysoké finančné zaťaženie, ktoré môže byť neadekvátne k reálnym škodám spôsobeným omeškaním výmeny vadného tovaru. Vzhľadom na zabezpečenie primeranosti sankcií a na reálne obchodné riziká a férové rozdelenie zodpovednosti medzi zmluvnými stranami žiadame o úpravu zmluvných pokút nasledovne:

„Kupujúci je oprávnený uplatniť si zmluvnú pokutu vo výške 0,05% z ceny vadného tovaru s DPH za každý, aj začatý deň omeškania, najviac však vo výške 5% z ceny nedodaného tovaru s DPH, v prípade, že predávajúci nedodrží zmluvne dohodnutú lehotu na výmenu vadného tovaru podľa článku IX., bodu 9.9. dohody. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru.“

**Bude verejný obstarávateľ akceptovať úpravu návrhu Kúpnej zmluvy v Článku X, odsek 10.5.?**

***ODPOVEĎ na OTÁZKU č. 8:***

***Verejný obstarávateľ trvá na pôvodnom znení návrhu rámcovej dohody.***

**OTÁZKA č. 9:**

**Dovoľujeme si požiadať o úpravu návrhu Kúpnej zmluvy, Článok XII, odsek 12.1.1., kde sa píše:**

„Akékoľvek pohľadávky z tohto zmluvného vzťahu, ktoré eviduje predávajúci voči kupujúcemu, nie je možné postúpiť na tretiu osobu bez predchádzajúceho písomného súhlasu kupujúceho v zmysle ust. § 525 ods. 2 zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas kupujúceho s postúpením pohľadávky na tretiu osobu sa vyžaduje predchádzajúci písomný súhlas MZ SR. Postúpenie pohľadávky na tretiu osobu v rozpore s predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je kupujúci oprávnený uplatniť si voči predávajúcemu zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto dohody vylučuje možnosť podmieniť postúpenie pohľadávky súhlasom kupujúceho ako dlžníka.“

Podľa **§ 39 Občianskeho zákonníka** je právny úkon, ktorý porušuje zákonné alebo zmluvné podmienky, **automaticky neplatný**. Neoprávnené postúpenie pohľadávky je teda **právne neúčinné**, čím sa eliminuje potreba dodatočnej sankcie v podobe zmluvnej pokuty. Preto navrhujeme odstránenie sankcie v podobe **zmluvnej pokuty vo výške 2 % z istiny pohľadávky** v prípade neoprávneného postúpenia pohľadávky na tretiu osobu a daný bod 12.1.1. by znel nasledovne:

„Akékoľvek pohľadávky z tohto zmluvného vzťahu, ktoré eviduje predávajúci voči kupujúcemu, nie je možné postúpiť na tretiu osobu bez predchádzajúceho písomného súhlasu kupujúceho v zmysle ust. § 525 ods. 2 zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas kupujúceho s postúpením pohľadávky na tretiu osobu sa vyžaduje predchádzajúci písomný súhlas MZ SR. Postúpenie pohľadávky na tretiu osobu v rozpore s predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov považované za neplatné. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto dohody vylučuje možnosť podmieniť postúpenie pohľadávky súhlasom kupujúceho ako dlžníka.“

**Bude verejný obstarávateľ akceptovať úpravu návrhu Kúpnej zmluvy v Článku XII, odsek 12.1.1.?**

***ODPOVEĎ na OTÁZKU č. 9:***

***Verejný obstarávateľ trvá na pôvodnom znení návrhu rámcovej dohody.***

**OTÁZKA č. 10:**

Vážené ministerstvo zdravotníctva,

žiadame o opätovné predĺženie lehoty na predkladanie žiadostí o zaradenie do DNS o minimálne 30 dní z dôvodu doplnenia súťažných podkladov o potrebu predloženia oznámenia resp. vyhlásenia v zmysle Nariadenia Európskeho parlamentu a Rady (EÚ) 2022/2560 o zahraničných subvenciách.

Ako uvádzate v súťažných podkladoch, tento DNS je vyhlásený tak, aby bola umožnená účasť aj malých a stredných podnikov. Pri najväčšej snahe o vyplnenie vyhlásenia nie sme ako malý podnik schopní ho vyplniť vlastnými kapacitami v termíne na predkladanie žiadostí o účasť, ktorý ste určili na 4.4.2025. Vyplnenie vyhlásenia si vyžaduje konzultácie s externými stranami, podrobné naštudovanie formulára a aj samotného Nariadenia, ktoré je pre malé podniky časovo a finančne náročné.

***ODPOVEĎ na OTÁZKU č. 10:***

***Verejný obstarávateľ pri posudzovaní kompletnosti dokumentov predložených záujemcami v rámci ich žiadostí o účasť, nebude vyhodnocovať obsah predložených oznámení alebo vyhlásení v zmysle Nariadenia*** ***Európskeho parlamentu a Rady (EÚ) 2022/2560 zo 14. decembra 2022 o zahraničných subvenciách narúšajúcich vnútorný trh (ďalej len „Nariadenie“). V zmysle daného Nariadenia verejný obstarávateľ preposiela doručené oznámenia/vyhlásenia Komisii EÚ, ktorá posudzuje a vyhodnocuje obsah oznámení alebo vyhlásení.***

***V zmysle Nariadenia je dané verejné obstarávanie na predmet Zdravotnícky spotrebný materiál – DNS klasifikované ako viacstupňový postup. Na prvom stupni/fáze postupu verejného obstarávania – predkladania žiadostí o účasť v DNS – sa má podľa Nariadenia predložiť verejnému obstarávateľovi zo strany záujemcov vyplnený formulár oznámenia/vyhlásenia. V druhom stupni/fáze postupu verejného obstarávania – predkladania ponúk v priebehu konkrétnej čiastkovej zákazky v DNS - sa má podľa Nariadenia tiež predložiť verejnému obstarávateľovi zo strany uchádzačov (záujemcovia zaradení v DNS, ktorí sa rozhodnú predložiť ponuku v konkrétnej čiastkovej zákazke v DNS) vyplnený formulár oznámenia/vyhlásenia. Takto predložené oznámenie/vyhlásenie, ktoré verejný obstarávateľ bude pýtať od uchádzačov v druhej fáze postupu verejného obstarávania (v rámci jednotlivých výziev na predkladanie ponúk) môže obsahovať doplňujúce údaje oproti údajom vyhlásenia/oznámenia, ktoré bolo predložené v rámci žiadosti o účasť; príp. alternatívou môže byť, ak uchádzač v ponuke uvedie, že oznámenie/vyhlásenie, ktoré predložil skôr v žiadosti o účasť, považuje za kompletné na účely uvedené v Nariadení.***

***S cieľom dodržať princíp proporcionality, verejný obstarávateľ v  danom verejnom obstarávaní považuje všetky oznámenia/vyhlásenia, ktoré budú predložené v rámci žiadosti o účasť v DNS, za neúplné na účely uvedené v Nariadení. Verejný obstarávateľ má za to, že v danom postupe verejného obstarávania, ktorým je užšia súťaž s použitím dynamického nákupného systému, nie je účelné, aby verejný obstarávateľ požadoval od záujemcov v rámci žiadostí o účasť (prvý stupeň viacstupňového postupu verejného obstarávania) predkladanie ÚPLNÝCH oznámení/vyhlásení podľa Nariadenia, ktoré musia obsahovať záväzné vyjadrenia vo vzťahu k budúcim zákazkám v DNS.***

***Napríklad: Dopredu nie je možné s určitosťou vo všetkých prípadoch povedať, koľkí subdodávatelia konkrétneho záujemcu/uchádzača sa majú uviesť v oznámení/vyhlásení vo vzťahu k celkovému objemu realizácie konkrétneho predmetu zákazky.***

***Nakoľko záujemcovia nezaradení do DNS nemajú informácie o akomkoľvek konkrétnom predmete zákazky, ktorá bude zadávaná v DNS, a priori nemožno považovať ich oznámenie/vyhlásenie v rámci žiadostí o účasť, s ktorým sú spojené niektoré obligatórne vyhlásenia formulára (príkladom je určenie ich subdodávateľov) za úplné.***

***Na účely posúdenia, či záujemca predložil požadovaný dokument – oznámenie/vyhlásenie podľa Súťažných podkladov - musí byť pre verejného obstarávateľa z dokumentu zrejmé, že:***

***1. jedná sa o predloženie formulára prílohy č. 2 Vykonávacieho nariadenia Komisie (EÚ) (resp. prílohy č. 6 Súťažných podkladov) – z dokumentu musí byť zrejmé, na ktoré body, príp. oddiely formulára záujemca odpovedal, resp. vyplnil,***

***2. obsahuje údaje identifikujúce hospodársky subjekt/hospodárske subjekty, ktorého/ktorých sa oznámenie / vyhlásenie týka, vrátane podpisu oprávnených osôb v závere dokumentu, a taktiež,***

***3. dokument odkazuje na dané verejné obstarávanie – Zdravotnícky spotrebný materiál – DNS.***

***Záujemcovia v žiadosti o účasť sú povinní podľa bodu 11.3 Súťažných podkladov predložiť dokument, ktorý obsahuje minimálne údaje podľa troch bodov uvedených vyššie v tejto odpovedi. Verejný obstarávateľ odporúča záujemcom v dokumente – formulári podľa prílohy č. 2 Vykonávacieho nariadenia Komisie EÚ (príloha č. 6 SP) – vyplniť všetky im známe a požadované údaje v zmysle Nariadenia. Na účely zaradenia do DNS verejný obstarávateľ skúma len údaje podľa vyššie uvedených troch bodov.***

***Čo sa týka úplnosti vyplnenia formulára oznámenia/vyhlásenia, táto sa vzťahuje na oznámenia/vyhlásenia záujemcov zaradených do DNS/uchádzačov v prípade, ak sa rozhodnú predložiť ponuku v rámci konkrétnej čiastkovej zákazky v danom DNS.***

***Na základe vyššie uvedeného verejný obstarávateľ nebude predlžovať lehotu na predkladanie žiadostí o účasť. Verejný obstarávateľ nepovažuje vyplnenie údajov vyhlásenia, ktoré majú predložiť záujemcovia v žiadosti o účasť (prvýkrát pri dvojstupňovom postupe verejného obstarávania) za natoľko náročné, aby musela byť predĺžená zákonná lehota. Navyše v prípade potreby bude mať záujemca/uchádzač čas doplniť prípadné chýbajúce informácie vo vyhlásení/oznámení v rámci predkladania ponuky (v druhej fáze verejného obstarávania, počas plynutia lehoty na predkladanie ponúk). Verejný obstarávateľ poukazuje aj na Odpoveď na otázku č. 11, v ktorej ako príklad uviedol odpovede vo Formulári, vzťahujúce sa k danému verejnému obstarávaniu, a to s cieľom dodatočného uľahčenia administratívnych nárokov kladených na záujemcov podľa Nariadenia.***

**OTÁZKA č. 11:**

Dobrý deň žiadam o vysvetlenie oddelení ktoré sa týkajú nepoberateľov príspevkov zo zahraničia treba vyplniť iba oddiely 1, 2 a 8 formulára FS-PP, ako aj osobitný oddiel 7, pričom ostatné oddiely sa musia ponechať prázdne.

Hlavne teda ako správne postupovať pri vypĺňaní Vášho formulára , či všetko vypísať do vami zaslaného wordu prosím o informácie aby sme čo najoptimálnejšie vyplnili Vami požadované informácie . Ďakujem pekne prajem pekný deň.

***ODPOVEĎ na OTÁZKU č. 11:***

***Čo sa týka nepoberateľov príspevkov (podliehajúcich povinnostiam podľa Nariadenia), je potrebné:***

***Záujemca do prílohy č. 6 Súťažných podkladov do ODDIELU 1 (odporúčame pod text uvedený v ODDIELE 1) doplní údaje (odporúčame vo forme tabuľky), ktoré zodpovedajú údajom v časti I prílohy 2 k Vykonávaciemu nariadeniu Komisie (EÚ) 2016/7 z 5. januára 2016, ktorý sa ustanovuje štandardný formulár pre jednotný európsky dokument pre obstarávanie, dostupný na:***

[***https://eur-lex.europa.eu/legal-content/SK/TXT/?uri=uriserv%3AOJ.L\_.2016.003.01.0016.01.SLK&toc=OJ%3AL%3A2016%3A003%3ATOC***](https://eur-lex.europa.eu/legal-content/SK/TXT/?uri=uriserv%3AOJ.L_.2016.003.01.0016.01.SLK&toc=OJ%3AL%3A2016%3A003%3ATOC)

***samostatne je príloha 2 Vykonávacieho nariadenia Komisie (EÚ) 2016/7 je dostupná cez odkaz na webovej adrese:***

[***https://www.uvo.gov.sk/verejny-obstaravatel-obstaravatel/jednotny-europsky-dokument-jed***](https://www.uvo.gov.sk/verejny-obstaravatel-obstaravatel/jednotny-europsky-dokument-jed)

***Údaje, ktoré je potrebné v zmysle Nariadenia doplniť do ODDIELU 1 Formulára/Prílohy č. 6 SP sú pre dané verejné obstarávanie dostupné, zverejnené v Prílohe č. 2 Súťažných podkladov – sú zvýraznené zelenou farbou.***

***Okrem uvedeného je v ODDIELE 1 v bode 1.1. Formulára/Prílohy č. 6 SP potrebné pod text „1.1. Uveďte odkaz na uverejnený dokument výzvy na súťaž v tomto konaní na platforme Tenders Electronic Daily (TED), ako aj na akýchkoľvek iných platformách, a zhrnutie postupu verejného obstarávania.“ doplniť odkaz na zverejnené Oznámenie o vyhlásení verejného obstarávania v Úradnom vestníku EÚ, a to:***

[***https://ted.europa.eu/sk/notice/-/detail/166135-2025***](https://ted.europa.eu/sk/notice/-/detail/166135-2025)

***Podobne záujemca postupuje aj pri vypĺňaní ODDIELU 2 Formulára, t. j. do prílohy č. 6 Súťažných podkladov do ODDIELU 2 Formulára (odporúčame pod text uvedený v ODDIELE 2) doplní údaje (odporúčame vo forme tabuľky), ktoré zodpovedajú údajom v časti II prílohy 2 k Vykonávaciemu nariadeniu Komisie (EÚ) 2016/7 z 5. januára 2016, ktorý sa ustanovuje štandardný formulár pre jednotný európsky dokument pre obstarávanie (t. j. časť II formulára JED).***

***Okrem uvedeného je v ODDIELE 2 v bode 2.5. Formulára/Prílohy č. 6 SP potrebné pod text „2.5. Uveďte svoju e-mailovú adresu alebo jedinečný identifikátor používaný pre účet EU Login, ktorý bude slúžiť na komunikáciu.“ doplniť svoju e-mailovú adresu.***

***Ako príklad vyplnenia ODDIELU 1 a ODDIELU 2 Formulára:***

...

ODDIEL 1

**Časť I : Informácie týkajúce sa postupu verejného obstarávania a verejného obstarávateľa alebo obstarávateľa**

|  |
| --- |
| V prípade postupov verejného obstarávania, v ktorých bola výzva na súťaž uverejnená v *Úradnom vestníku Európskej únie*, sa informácie požadované v časti I zobrazia automaticky za predpokladu, že na vytvorenie a vyplnenie jednotného európskeho dokumentu pre obstarávanie sa použije elektronická služba jednotného európskeho dokumentu pre obstarávanie[[1]](#footnote-1). Referenčné číslo príslušného oznámenia[[2]](#footnote-2) uverejneného v Úradnom vestníku Európskej únie :Ú. v. EÚ S číslo [ ], dátum [ ], strana [ ]Číslo oznámenia v Ú. v. EÚ S : **2025/S 038-121097**Ak v *Úradnom vestníku Európskej únie* nebola uverejnená žiadna výzva na súťaž, verejný obstarávateľ alebo obstarávateľ musí vyplniť informácie umožňujúce jednoznačnú identifikáciu postupu verejného obstarávania.V prípade, keď nie je potrebné uverejnenie oznámenia v *Úradnom vestníku Európskej únie*, uveďte ďalšie informácie umožňujúce jednoznačnú identifikáciu postupu verejného obstarávania (napr. odkaz na uverejnenie na vnútroštátnej úrovni). [] |

INFORMÁCIE O POSTUPE VEREJNÉHO OBSTARÁVANIA

|  |
| --- |
| Informácie požadované v časti I sa zobrazia automaticky za predpokladu, že na vytvorenie a vyplnenie jednotného európskeho dokumentu pre obstarávanie sa použije spomínaná elektronická služba jednotného európskeho dokumentu pre obstarávanie. Ak sa tieto informácie nezobrazia automaticky, musí ich vyplniť hospodársky subjekt. |

|  |  |
| --- | --- |
| **Identifikácia obstarávateľa[[3]](#footnote-3)** | **Odpoveď:** |
| Úradný názov:  | **Ministerstvo zdravotníctva Slovenskej republiky** |
| Krajina: | **Slovenská republika** |
| **Informácie o postupe verejného obstarávania** | **Odpoveď:** |
| Druh postupu[[4]](#footnote-4) | **Užšia súťaž** |
| Názov: | **Zdravotnícky spotrebný materiál - DNS** |
| Stručný opis: | **Dodanie zdravotníckeho spotrebného materiálu.** |
| Referenčné číslo spisu, ktoré pridelil verejný obstarávateľ alebo obstarávateľ (ak existuje)[[5]](#footnote-5): | **S15212-2025-OZZ** |
|  |  |
| 1.1. Uveďte odkaz na uverejnený dokument výzvy na súťaž v tomto konaní na platforme Tenders Electronic Daily (TED), ako aj na akýchkoľvek iných platformách, a zhrnutie postupu verejného obstarávania. | **https://ted.europa.eu/sk/notice/-/detail/166135-2025** |

|  |
| --- |
| ~~Všetky ostatné informácie vo všetkých oddieloch jednotného európskeho dokumentu pre obstarávanie vypĺňa hospodársky subjekt.~~ |

ODDIEL 2

**Časť II : Informácie týkajúce sa hospodárskeho subjektu**

A : INFORMÁCIE O HOSPODÁRSKOM SUBJEKTE

|  |  |
| --- | --- |
| **Identifikácia:** | **Odpoveď:** |
| Názov :  | [ ] |
| Ulica a číslo: |  |
| PSČ: |  |
| Mesto: |  |
| Krajina: |  |
| Internetová adresa (webová adresa) (ak je k dispozícii): |  |
| E-mail: |  |
| Telefón: |  |
| Kontaktná osoba alebo osoby: |  |
| Identifikačné číslo pre DPH, ak sa uplatňuje: | [ ] |
| Ak sa identifikačné číslo pre DPH neuplatňuje, uveďte ich národné identifikačné číslo, ak sa vyžaduje a je uplatniteľné. | [ ] |
|  |  |
| Hospodársky subjekt je mikropodnik[[6]](#footnote-6), malý alebo stredný podnik? |    |
| Len v prípade, ak je obstarávanie vyhradené[[7]](#footnote-7): je hospodársky subjekt chránená pracovná dielňa, „sociálny podnik“[[8]](#footnote-8) alebo zabezpečí plnenie zákazky v rámci programov chránených pracovných miest?**Ak áno,**aký je zodpovedajúci percentuálny podiel zdravotne postihnutých alebo znevýhodnených pracovníkov?Ak sa to vyžaduje, uveďte, do ktorej kategórie alebo kategórií zdravotne postihnutých alebo znevýhodnených pracovníkov patria príslušní zamestnanci? |   [...........][...........] |
| V príslušných prípadoch: je hospodársky subjekt zapísaný v úradnom zozname schválených hospodárskych subjektov alebo má rovnocenné osvedčenie (napríklad v rámci národného (pred)kvalifikačného systému)? |     |

|  |  |
| --- | --- |
| **Ak áno:****Odpovedzte na zvyšné časti tohto oddielu, oddielu B a v príslušnom prípade oddielu C tejto časti, ~~v prípade potreby vyplňte časť V a v každom prípade vyplňte a podpíšte časť VI.~~**1. V príslušnom prípade uveďte príslušné číslo zápisu alebo osvedčenia:
2. Ak je osvedčenie o zápise alebo osvedčenie k dispozícií v elektronickom formáte, uveďte:
3. Uveďte odkazy, na ktorých je založený zápis alebo osvedčenie a v príslušnom prípade klasifikáciu získanú v úradnom zozname[[9]](#footnote-9):
4. Vzťahuje sa zápis alebo osvedčenie na všetky požadované podmienky účasti?
 | 1. [...........]
2. (webová adresa, vydávajúci orgán alebo subjekt, presný odkaz na dokumentáciu):

[...........][...........][...........][...........]1. [...........]

 d)    |
| **Ak nie:****~~Vyplňte navyše aj chýbajúce informácie v časti IV, oddiely A, B, C alebo D, a to podľa potreby~~****Len ak sa to vyžaduje v príslušnom oznámení alebo súťažných podkladoch:**e) Bude môcť hospodársky subjekt poskytnúť **osvedčenie**, pokiaľ ide o platbu príspevkov na sociálne zabezpečenie a daní, alebo informácie, ktoré verejnému obstarávateľovi alebo obstarávateľovi umožnia získať toto osvedčenie priamo prostredníctvom prístupu do vnútroštátnej databázy v ktoromkoľvek členskom štáte, ktorá je k dispozícii bezplatne?Ak je príslušná dokumentácia dostupná v elektronickom formáte, uveďte: |  e)    |
| ***Forma účasti:*** | ***Odpoveď:*** |
| Zúčastňuje sa hospodársky subjekt na postupe obstarávania spoločne s inými subjektmi[[10]](#footnote-10)? |    |

|  |
| --- |
| **~~Ak áno, zaistite, aby príslušné ostatné subjekty poskytli osobitný formulár JED pre obstarávanie.~~** |
| **Ak áno:**1. Uveďte úlohu hospodárskeho subjektu v rámci skupiny (vedúci subjekt, subjekt zodpovedný za osobitné úlohy...):
2. Uveďte iné hospodárske subjekty, ktoré sa zúčastňujú na postupe obstarávania spoločne:
3. V prípade potreby uveďte názov zúčastnenej skupiny:
 | 1. [...........]
2. [...........]
3. [...........]
 |
| **Časti** | **Odpoveď:** |
| V prípade potreby označenie série(-ií), pre ktoré chce hospodársky subjekt predložiť ponuky: | [ ] |

B : INFORMÁCIE O ZÁSTUPCOCH HOSPODÁRSKEHO SUBJEKTU

|  |
| --- |
| V príslušnom prípade uveďte meno (-á) a adresu (-y) osoby (osôb) oprávnenej zastupovať hospodársky subjekt na účely tohto postupu obstarávania: |

|  |  |
| --- | --- |
| ***Zastúpenie, ak existuje:*** | ***Odpoveď:*** |
| Meno: | [...........] |
| Priezvisko: | [...........] |
| Dátum narodenia: | [...........] |
| Miesto narodenia: | [...........] |
| Ulica a číslo: | [...........] |
| PSČ: | [...........] |
| Mesto: | [...........] |
| Krajina: | [...........] |
| E-mail: | [...........] |
| Telefón: | [...........] |
| Pozícia/zastupujúci: | [...........] |
| Poštová adresa: | [...........] |
| Ak je to potrebné, uveďte potrebné informácie o zastúpení (jeho formu, rozsah, účel...): | [...........] |

C : INFORMÁCIE O VYUŽÍVANÍ KAPACÍT INÝCH SUBJEKTOV

|  |  |
| --- | --- |
| **Informácia:** | **Odpoveď:** |
| Využíva hospodársky subjekt kapacity iných subjektov, aby mohol splniť podmienky účasti stanovené v časti IV a prípadne kritéria a pravidlá stanovené ďalej v časti V? |    |

|  |
| --- |
| **Ak áno,** predložte samostatný formulár jednotného európskeho dokumentu pre obstarávanie, v ktorom budú uvedené informácie požadované v **oddiele A a B tejto časti a časti III pre každý z**príslušných subjektov, riadne vyplnený a s podpisom príslušných subjektov.Upozorňujeme, že tento formulár by mal zahŕňať aj technikov alebo technické orgány, ktoré priamo nepatria k podniku hospodárskeho subjektu, najmä tých, ktorí zodpovedajú za kontrolu kvality, a v prípade verejných zákaziek na práce by mal zahŕňať technikov alebo technické orgány, na ktoré sa môže hospodársky subjekt obrátiť so žiadosťou o vykonanie práce.Pokiaľ je to relevantné pre špecifickú kapacitu alebo kapacity, ktoré hospodársky subjekt využíva, uveďte informácie v časti IV a V pre každý z príslušných subjektov[[11]](#footnote-11). |

D : INFORMÁCIE TÝKAJÚCE SA SUBDODÁVATEĽOV, KTORÝCH KAPACITY HOSPODÁRSKY SUBJEKT NEVYŽÍVA

|  |
| --- |
| **(Tento oddiel sa vyplní len vtedy, ak verejný obstarávateľ alebo obstarávateľ tieto informácie vyslovene vyžaduje).** |

|  |  |
| --- | --- |
| **Subdodávatelia:** | **Odpoveď:** |
| Má hospodársky subjekt v úmysle zadať niektorú časť zákazky tretím stranám? |   Ak **áno a pokiaľ sú známe,** uveďte zoznam navrhovaných subdodávateľov:[...........] |

|  |
| --- |
| **Ak verejný obstarávateľ alebo obstarávateľ vyslovene požaduje tieto informácie okrem informácií v tomto oddiele, uveďte informácie požadované v oddieloch A a B tejto časti ~~a časti III pre každého z príslušných subdodávateľov (kategóriu subdodávateľov).~~** |

|  |  |  |
| --- | --- | --- |
|  | 2.5. | Uveďte svoju e-mailovú adresu alebo jedinečný identifikátor používaný pre účet EU Login, ktorý bude slúžiť na komunikáciu. |

...................@...................

/////////////////////////////////////////////

***Záujemca, ktorý nie je poberateľom príspevkov podliehajúcim povinnostiam podľa Nariadenia v prílohe č. 6 Súťažných podkladov v ODDIELE 7 ponechá text Vyhlásenia.***

***Záujemca v zmysle Formulára v ODDIELE 8 vyplní svoje údaje (tabuľka v ODDIELE 8) a v závere podpíše „Potvrdenie“ uvedené v ODDIELE 8. Vyplnený Formulár Prílohy č. 6 Súťažných podkladov minimálne v rozsahu uvedenom vyššie musí záujemca predložiť v žiadosti o účasť.***

S pozdravom,

 .......................................................................

 **Tomáš Lorenc, MBA**

generálny tajomník služobného úradu MZ SR

1. Útvary Komisie bezplatne sprístupnia elektronickú službu jednotného európskeho dokumentu pre obstarávanie verejným obstarávateľom, obstarávateľom, hospodárskym subjektom, poskytovateľom elektronických služieb a iným zainteresovaným stranám. [↑](#footnote-ref-1)
2. V prípade **verejných obstarávateľov**: buď **predbežné oznámenie** používané ako prostriedok vyzvania na súťaž, **alebo oznámenie o vyhlásení verejného obstarávania**. V prípade **obstarávateľov** : **pravidelné informatívne oznámenie** používané ako prostriedok výzvy na súťaž, **oznámenie o vyhlásení verejného obstarávania alebo oznámenia o existencii kvalifikačného systému.** [↑](#footnote-ref-2)
3. *Informácie, ktoré majú byť prevzaté z oddielu I bod I.1 príslušného oznámenia*, v prípade spoločného obstarávania uveďte mená všetkých zúčastnených obstarávateľov. [↑](#footnote-ref-3)
4. Pozri body II.1.1 a II.1.3 príslušného oznámenia. [↑](#footnote-ref-4)
5. Pozri bod II.1.1 príslušného oznámenia. [↑](#footnote-ref-5)
6. Porovnaj odporúčanie Komisie zo 6. mája 2003 týkajúce sa definície mikropodnikov, malých a stredných podnikov (Ú. v. EÚ L 124, 20.5.2003, s. 36). Táto informácia sa vyžaduje len na štatistické účely. **Mikropodniky:** podniky, ktoré **zamestnávajú menej než 10 osôb** a ktorých ročný obrat a/alebo celková ročná súvaha **neprekračuje 2 milióny EUR.**

**Malé podniky:** podniky, ktoré **zamestnávajú menej ako 50 osôb** a ktorých ročný obrat a/alebo celková ročná súvaha **neprekračuje 10 miliónov EUR.**

**Stredné podniky: podniky, ktoré nie sú mikropodnikmi ani malými podnikmi** a ktoré **zamestnávajú menej ako 250 osôb** a ktorých **ročný obrat nepresahuje 50 miliónov EUR a/alebo celková ročná súvaha nepresahuje 43 miliónov EUR.** [↑](#footnote-ref-6)
7. Pozri oznámenie o ponuke, bod III. 1.5. [↑](#footnote-ref-7)
8. To znamená, že jeho hlavným cieľom je sociálna a profesionálna integrácia zdravotne postihnutých alebo znevýhodnených osôb. [↑](#footnote-ref-8)
9. Ak existujú odkazy a klasifikácie, tak sú uvedené v osvedčení. [↑](#footnote-ref-9)
10. Najmä ako súčasť skupiny, konzorcia, spoločného podniku alebo podobne. [↑](#footnote-ref-10)
11. Napríklad technické orgány zapojené do kontroly kvality: Časť IV oddiel C bod 3. [↑](#footnote-ref-11)